Emîne Şenyaşara ke mêrde û di lajê ci hetê merdim û pawitoxanê Wekîlê verênî Îbrahîm Halîl Yildizî ra kişîyabî verê Edlîyeya Riha de roja 828. de Roşanê Qurbanan de çalakîya edaletî rê dewam kena.
Emîne Şenyaşar bale ante girîngîya roşanî ser û vat: ''Ewro roşan o, pêro kesî torn û domananê xo reyde yê la ez reyna verê edlîye de ya. Ez wazena hînî keyeyê xo de roşanî bikera. Ma verê edlîye de bîyê koçber. Qeydê kamerayan vejê werte, lajê mi vera bidê ke ma abigêrê keyeyê xo. Heta ke edalet nêro caardene, ez do keyeyê xo de ronênişa. Ez do şora Anqara û uca de ronişa.''
